stanford-oval/wikipedia huggingface dataset:
วอลเลย์บอลหญิงเอวีซีแชลเลนจ์คัพ 2024
การคัดเลือก > ทีมที่เข้าร่วมแข่งขัน

| ทีม | วิธีการคัดเลือก | วันที่ผ่านการคัดเลือก | จำนวน | ล่าสุด | ผลงานที่ดีที่สุดก่อนหน้านี้ |
| --- | --- | --- | --- | --- | --- |
|  ฟิลิปปินส์ | ประเทศเจ้าภาพ | เมษายน ค.ศ. 2024 | 1 | 2023 | อันดับที่ 7 (2023) |
|  เวียดนาม | แชมป์เก่า | 23 มิถุนายน ค.ศ. 2023 | 1 | 2023 | ชนะเลิศ (2023) |
|  อินโดนีเซีย | รองชนะเลิศ เอวีซีแชลเลนจ์คัพ 2023 | 23 มิถุนายน ค.ศ. 2023 | 1 | 2023 | รองชนะเลิศ (2023) |
|  จีนไทเป | อันดับที่ 3 เอวีซีแชลเลนจ์คัพ 2023 | 23 มิถุนายน ค.ศ. 2023 | 1 | 2023 | อันดับที่ 3 (2023) |
|  อินเดีย | อันดับที่ 4 เอวีซีแชลเลนจ์คัพ 2023 | 23 มิถุนายน ค.ศ. 2023 | 2 | 2023 | รองชนะเลิศ (2022) |
|  อิหร่าน | อันดับที่ 5 เอวีซีแชลเลนจ์คัพ 2023 | 23 มิถุนายน ค.ศ. 2023 | 1 | 2023 | อันดับที่ 5 (2023) |
|  ออสเตรเลีย | อันดับที่ 6 เอวีซีแชลเลนจ์คัพ 2023 | 23 มิถุนายน ค.ศ. 2023 | 1 | 2023 | อันดับที่ 6 (2023) |
|  คาซัคสถาน | ทีมเข้าร่วมเพิ่มเติม | 3 พฤษภาคม ค.ศ. 2024 | 0 | N/A | ครั้งแรก |
|  ฮ่องกง | ทีมเข้าร่วมเพิ่มเติม | 3 พฤษภาคม ค.ศ. 2024 | 2 | 2023 | ชนะเลิศ (2022) |
|  สิงคโปร์ | ทีมเข้าร่วมเพิ่มเติม | 3 พฤษภาคม ค.ศ. 2024 | 2 | 2022 | อันดับที่ 5 (2022) |
สนามแข่งขัน

| ทุกแมตช์ (ยกเว้นรอบชิงอันดับที่ 9)> มะนิลา, ประเทศฟิลิปปินส์ | รอบชิงอันดับที่ 9> มะนิลา, ประเทศฟิลิปปินส์ |
| --- | --- |
รีซัลเมมโมเรียลโคลิเซียม: สนามกีฬานินอยอากีโน
ความจุ: 6,100: ความจุ: 6,000
การแบ่งกลุ่ม

ผลการจับสลากการแบ่งกลุ่มได้รับการประกาศเมื่อวันที่ 3 พฤษภาคม ค.ศ. 2024
| กลุ่มเอ | กลุ่มบี |
| --- | --- |
 ฟิลิปปินส์ (เจ้าภาพ):  เวียดนาม (1)
 จีนไทเป (3):  อินโดนีเซีย (2)
 อินเดีย (4):  คาซัคสถาน (–)
 อิหร่าน (5):  สิงคโปร์ (–)
 ออสเตรเลีย (6):  ฮ่องกง (–)
รอบแรก

เวลาในตารางการแข่งขันเป็นเวลาท้องถิ่น (UTC+08:00)
| --- | --- |
: ผ่านเข้าสู่รอบ 4 ทีมสุดท้าย
: ผ่านเข้าสู่รอบจัดอันดับ 5–8
: ผ่านเข้าสู่รอบชิงอันดับที่ 9
รอบแรก > กลุ่มเอ

| อันดับ | ทีม | แข่ง | ชนะ | แพ้ | คะแนน | เซตชนะ | เซตแพ้ | อัตราส่วน | แต้มชนะ | แต้มแพ้ | อัตราส่วน | การผ่านเข้ารอบ |
| --- | --- | --- | --- | --- | --- | --- | --- | --- | --- | --- | --- | --- |
| 1 |  ฟิลิปปินส์ (H) | 4 | 4 | 0 | 12 | 12 | 2 | 6.000 | 344 | 258 | 1.333 | รอบ 4 ทีมสุดท้าย |
| 2 |  ออสเตรเลีย | 4 | 3 | 1 | 9 | 10 | 6 | 1.667 | 385 | 369 | 1.043 | รอบ 4 ทีมสุดท้าย |
| 3 |  อินเดีย | 4 | 2 | 2 | 6 | 8 | 6 | 1.333 | 323 | 305 | 1.059 | รอบจัดอันดับ 5–8 |
| 4 |  อิหร่าน | 4 | 1 | 3 | 3 | 4 | 10 | 0.400 | 310 | 347 | 0.893 | รอบจัดอันดับ 5–8 |
| 5 |  จีนไทเป | 4 | 0 | 4 | 0 | 2 | 12 | 0.167 | 267 | 350 | 0.763 | รอบชิงอันดับที่ 9 |
แหล่งที่มา: 2024 AVC Challenge Cup - Women
 เจ้าภาพ.
| วันที่ | เวลา |  | คะแนน |  | เซต 1 | เซต 2 | เซต 3 | เซต 4 | เซต 5 | รวม | รายงาน |
| --- | --- | --- | --- | --- | --- | --- | --- | --- | --- | --- | --- |
| 22 พ.ค. | 13:00 | อินเดีย   | 3–0 |   อิหร่าน  | 25–17 | 25–23 | 25–21 |   |   | 75–61 | รายงาน |
| 22 พ.ค. | 19:00 | ออสเตรเลีย   | 3–1 |   จีนไทเป  | 23–25 | 25–15 | 25–19 | 25–18 |   | 98–77 | รายงาน |
| 23 พ.ค. | 13:00 | จีนไทเป   | 0–3 |   อินเดีย  | 19–25 | 13–25 | 16–25 |   |   | 48–75 | รายงาน |
| 23 พ.ค. | 19:00 | ฟิลิปปินส์   | 3–1 |   ออสเตรเลีย  | 22–25 | 25–19 | 25–16 | 25–21 |   | 97–81 | รายงาน |
| 24 พ.ค. | 10:00 | อิหร่าน   | 3–1 |   จีนไทเป  | 24–26 | 25–20 | 25–18 | 28–26 |   | 102–90 | รายงาน |
| 24 พ.ค. | 19:00 | อินเดีย   | 1–3 |   ฟิลิปปินส์  | 25–22 | 21–25 | 17–25 | 18–25 |   | 81–97 | รายงาน |
| 25 พ.ค. | 16:00 | ออสเตรเลีย   | 3–1 |   อินเดีย  | 26–24 | 25–16 | 19–25 | 29–27 |   | 99–92 | รายงาน |
| 25 พ.ค. | 19:00 | ฟิลิปปินส์   | 3–0 |   อิหร่าน  | 25–16 | 25–13 | 25–15 |   |   | 75–44 | รายงาน |
| 26 พ.ค. | 16:00 | อิหร่าน   | 1–3 |   ออสเตรเลีย  | 24–26 | 23–25 | 27–25 | 29–31 |   | 103–107 | รายงาน |
| 26 พ.ค. | 19:00 | จีนไทเป   | 0–3 |   ฟิลิปปินส์  | 13–25 | 21–25 | 18–25 |   |   | 52–75 | รายงาน |
รอบแรก > กลุ่มบี

| อันดับ | ทีม | แข่ง | ชนะ | แพ้ | คะแนน | เซตชนะ | เซตแพ้ | อัตราส่วน | แต้มชนะ | แต้มแพ้ | อัตราส่วน | การผ่านเข้ารอบ |
| --- | --- | --- | --- | --- | --- | --- | --- | --- | --- | --- | --- | --- |
| 1 |  เวียดนาม | 4 | 4 | 0 | 12 | 12 | 2 | 6.000 | 343 | 244 | 1.406 | รอบ 4 ทีมสุดท้าย |
| 2 |  คาซัคสถาน | 4 | 3 | 1 | 9 | 10 | 3 | 3.333 | 306 | 221 | 1.385 | รอบ 4 ทีมสุดท้าย |
| 3 |  ฮ่องกง | 4 | 2 | 2 | 6 | 6 | 6 | 1.000 | 236 | 253 | 0.933 | รอบจัดอันดับ 5–8 |
| 4 |  อินโดนีเซีย | 4 | 1 | 3 | 3 | 4 | 9 | 0.444 | 264 | 292 | 0.904 | รอบจัดอันดับ 5–8 |
| 5 |  สิงคโปร์ | 4 | 0 | 4 | 0 | 0 | 12 | 0.000 | 165 | 304 | 0.543 | รอบชิงอันดับที่ 9 |
แหล่งที่มา: 2024 AVC Challenge Cup - Women
| วันที่ | เวลา |  | คะแนน |  | เซต 1 | เซต 2 | เซต 3 | เซต 4 | เซต 5 | รวม | รายงาน |
| --- | --- | --- | --- | --- | --- | --- | --- | --- | --- | --- | --- |
| 22 พ.ค. | 10:00 | สิงคโปร์   | 0–3 |   คาซัคสถาน  | 15–25 | 9–25 | 17–25 |   |   | 41–75 | รายงาน |
| 22 พ.ค. | 16:00 | ฮ่องกง   | 0–3 |   เวียดนาม  | 13–25 | 17–25 | 16–25 |   |   | 46–75 | รายงาน |
| 23 พ.ค. | 10:00 | อินโดนีเซีย   | 0–3 |   ฮ่องกง  | 22–25 | 24–26 | 19–25 |   |   | 65–76 | รายงาน |
| 23 พ.ค. | 16:00 | เวียดนาม   | 3–0 |   สิงคโปร์  | 25–8 | 29–27 | 25–10 |   |   | 79–45 | รายงาน |
| 24 พ.ค. | 13:00 | คาซัคสถาน   | 1–3 |   เวียดนาม  | 14–25 | 19–25 | 25–14 | 23–25 |   | 81–89 | รายงาน |
| 24 พ.ค. | 16:00 | สิงคโปร์   | 0–3 |   อินโดนีเซีย  | 14–25 | 13–25 | 14–25 |   |   | 41–75 | รายงาน |
| 25 พ.ค. | 10:00 | ฮ่องกง   | 3–0 |   สิงคโปร์  | 25–14 | 25–12 | 25–12 |   |   | 75–38 | รายงาน |
| 25 พ.ค. | 13:00 | อินโดนีเซีย   | 0–3 |   คาซัคสถาน  | 17–25 | 13–25 | 22–25 |   |   | 52–75 | รายงาน |
| 26 พ.ค. | 10:00 | เวียดนาม   | 3–1 |   อินโดนีเซีย  | 25–17 | 25–15 | 25–27 | 25–13 |   | 100–72 | รายงาน |
| 26 พ.ค. | 13:00 | คาซัคสถาน   | 3–0 |   ฮ่องกง  | 25–17 | 25–18 | 25–4 |   |   | 75–39 | รายงาน |
รอบสุดท้าย

เวลาในตารางการแข่งขันเป็นเวลาท้องถิ่น (UTC+08:00)
รอบสุดท้าย > รอบชิงอันดับที่ 9

| วันที่ | เวลา |  | คะแนน |  | เซต 1 | เซต 2 | เซต 3 | เซต 4 | เซต 5 | รวม | รายงาน |
| --- | --- | --- | --- | --- | --- | --- | --- | --- | --- | --- | --- |
| 28 พ.ค. | 13:00 | จีนไทเป   | 3–0 |   สิงคโปร์  | 27–25 | 25–10 | 25–10 |   |   | 77–45 | รายงาน |
รอบสุดท้าย > รอบจัดอันดับ 5–8 > รอบจัดอันดับ 5–8

| วันที่ | เวลา |  | คะแนน |  | เซต 1 | เซต 2 | เซต 3 | เซต 4 | เซต 5 | รวม | รายงาน |
| --- | --- | --- | --- | --- | --- | --- | --- | --- | --- | --- | --- |
| 28 พ.ค. | 10:00 | อินเดีย   | 3–1 |   อินโดนีเซีย  | 25–16 | 30–32 | 25–20 | 27–25 |   | 107–93 | รายงาน |
| 28 พ.ค. | 13:00 | ฮ่องกง   | 1–3 |   อิหร่าน  | 24–26 | 24–26 | 25–19 | 19–25 |   | 92–96 | รายงาน |
รอบสุดท้าย > รอบจัดอันดับ 5–8 > รอบชิงอันดับที่ 7

| วันที่ | เวลา |  | คะแนน |  | เซต 1 | เซต 2 | เซต 3 | เซต 4 | เซต 5 | รวม | รายงาน |
| --- | --- | --- | --- | --- | --- | --- | --- | --- | --- | --- | --- |
| 29 พ.ค. | 10:00 | อินโดนีเซีย   | 3–0 |   ฮ่องกง  | 25–15 | 25–19 | 25–20 |   |   | 75–54 |   |
รอบสุดท้าย > รอบจัดอันดับ 5–8 > รอบชิงอันดับที่ 5

| วันที่ | เวลา |  | คะแนน |  | เซต 1 | เซต 2 | เซต 3 | เซต 4 | เซต 5 | รวม | รายงาน |
| --- | --- | --- | --- | --- | --- | --- | --- | --- | --- | --- | --- |
| 29 พ.ค. | 13:00 | อินเดีย   | 3–0 |   อิหร่าน  | 25–17 | 25–16 | 25–11 |   |   | 75–44 |   |
รอบสุดท้าย > รอบ 4 ทีมสุดท้าย > รอบรองชนะเลิศ

| วันที่ | เวลา |  | คะแนน |  | เซต 1 | เซต 2 | เซต 3 | เซต 4 | เซต 5 | รวม | รายงาน |
| --- | --- | --- | --- | --- | --- | --- | --- | --- | --- | --- | --- |
| 28 พ.ค. | 16:00 | เวียดนาม   | 3–0 |   ออสเตรเลีย  | 25–21 | 25–19 | 25–16 |   |   | 75–56 | รายงาน |
| 28 พ.ค. | 19:00 | ฟิลิปปินส์   | 0–3 |   คาซัคสถาน  | 23–25 | 21–25 | 14–25 |   |   | 58–75 | รายงาน |
รอบสุดท้าย > รอบ 4 ทีมสุดท้าย > รอบชิงอันดับที่ 3

| วันที่ | เวลา |  | คะแนน |  | เซต 1 | เซต 2 | เซต 3 | เซต 4 | เซต 5 | รวม | รายงาน |
| --- | --- | --- | --- | --- | --- | --- | --- | --- | --- | --- | --- |
| 29 พ.ค. | 16:00 | ฟิลิปปินส์   | 3–0 |   ออสเตรเลีย  | 25–23 | 25–15 | 25–7 |   |   | 75–45 |   |
รอบสุดท้าย > รอบ 4 ทีมสุดท้าย > รอบชิงชนะเลิศ

| วันที่ | เวลา |  | คะแนน |  | เซต 1 | เซต 2 | เซต 3 | เซต 4 | เซต 5 | รวม | รายงาน |
| --- | --- | --- | --- | --- | --- | --- | --- | --- | --- | --- | --- |
| 29 พ.ค. | 19:00 | คาซัคสถาน   | 0–3 |   เวียดนาม  | 20–25 | 22–25 | 22–25 |   |   | 64–75 |   |
ดูเพิ่ม

วอลเลย์บอลชายเอวีซีแชลเลนจ์คัพ 2024
วอลเลย์บอลหญิงแชลเลนเจอร์คัพ 2024
แหล่งข้อมูลอื่น

Asian Volleyball Confederation – Official website
| ด ค กเอวีซีแชลเลนจ์คัพ |
| --- | --- |
ชาย:  2018  2020  2022  2023  2024 
หญิง:  2018  2020  2022  2023  2024
วัฏจักรทางชีวธรณีเคมี

วัฏจักรของไนโตรเจน วัฏจักรที่สำคัญอย่างหนึ่งของวัฏจักรทางชีวธรณีเคมี
วัฏจักรชีวธรณีเคมี (อังกฤษ: Biogeochemical cycle) โดยนิยามเชิงนิเวศวิทยาคือวงจรหรือแนวกระบวนการที่เกี่ยวกับการที่ธาตุหลักทางเคมีหรือโมเลกุลเคลื่อนที่ผ่านสภาพแวดล้อมของระบบนิเวศทั้งที่มีชีวิต (ชีวภาพ) และไม่มีชีวิต (ธรณีภาพ) โดยหลักการแล้ว วัฏจักรทุกวัฏจักรย่อมซ้ำกระบวนการเสมอ แม้ว่าในบางวัฏจักร จะใช้เวลาซ้ำกระบวนการนานมาก โดยการเปลี่ยนรูปนี้จะเกิดผ่านทั้งบรรยากาศ น้ำ และบนบก รวมทั้งการเปลี่ยนแปลงที่เกิดจากปัจจัยทางกายภาพและชีวภาพ สิ่งมีชีวิตทุกชนิดมีส่วนร่วมในวัฏจักร แต่ที่มีบทบาทมากที่สุดคือจุลินทรีย์ เพราะมีกระบวนการทางเมตาบอลิซึมที่หลากหลาย
แหล่งพลังงานสำคัญของการหมุนเวียนของแร่ธาตุต่างๆคือพลังงานจากแสงอาทิตย์ และพลังงานจากสารที่อยู่ในสภาพรีดิวซ์ พลังงานเหล่านี้จะถ่ายทอดไปในระบบนิเวศและทำให้ระบบนิเวศทำงานได้ ธาตุที่มีการหมุนเวียนในวัฏจักรนี้ มีทั้งธาตุอาหารหลัก เช่น คาร์บอน ไนโตรเจน ไฮโดรเจน ออกซิเจน ฟอสฟอรัส และกำมะถัน ธาตุอาหารรอง ได้แก่ แมกนีเซียม โปตัสเซียม โซเดียม และธาตุฮาโลเจน ธาตุอาหารเสริม ได้แก่ โบรอน โคบอลต์ โครเมียม ทองแดง โมลิบดินัม นิกเกิล ซีลีเนียม และสังกะสี ธาตุที่ไม่จำเป็นต่อสิ่งมีชีวิต สามารถเข้ามาหมุนเวียนในวัฏจักรได้เช่นกัน เช่น โลหะหนักต่างๆ
วัฏจักรต่างๆ

วัฏจักรคาร์บอน มีการหมุนเวียน 3 แบบ คือแบบระยะสั้น เป็นการหมุนเวียนผ่านกระบวนการสังเคราะห์ด้วยแสงและการหายใจ แบบระยะกลาง เป็นการหมุนเวียนผ่านสารอินทรีย์ในดินตะกอน ถ่านหิน และน้ำมัน และแบบระยะยาวเป็นการหมุนเวียนผ่านโครงสร้างของโลก
วัฏจักรฟอสฟอรัสฟอสฟอรัสส่วนใหญ่อยู่บนพื้นดิน และจะผ่านการหมุนเวียนด้วยกระบวนการชะล้าง ไม่ผ่านรูปที่เป็นก๊าซ
วัฏจักรออกซิเจนโดยมากการหมุนเวียนของออกซิเจนจะเกิดควบคู่ไปกับคาร์บอนผ่านกระบวนการสังเคราะห์ด้วยแสงและการหายใจ
วัฏจักรไนโตรเจนการหมุนเวียนที่สำคัญเกิดจากสิ่งมีชีวิตที่ตรึงไนโตรเจนจากก๊าซไนโตรเจนในบรรยากาศ เช่น ไรโซเบียมและสาหร่ายสีเขียวแกมน้ำเงิน และการเปลี่ยนไนเตรตไอออนกลับเป็นก๊าซไนโตรเจนอีกครั้งโดยแบคทีเรีย
วัฏจักรกำมะถัน การหมุนเวียนของกำมะถันเกิดจาการชะล้าง และการหายใจของจุลินทรีย์ที่ไม่ใช้ออกซิเจนและใช้กำมะถันเป็นตัวรับอิเล็กตรอน
วัฏจักรเหล็กเกิดจากการรีดิวซ์และออกซิไดส์ระหว่างเหล็กในรูปเฟอร์ริกไอออนและเฟอรร์รัสไอออน
วัฏจักรแมงกานีส เกิดจาการรีดิวซ์และออกซิไดส์ไออนของแมงกานีสที่มีเลขออกซิเดชัน +2 ที่พืชนำไปใช้ได้ และ +4 ที่พืชเอาไปใช้ไม่ได้ จุลินทรีย์บางตัวใช้ Mn4+ เป็นตัวรับอิเล็กตรอนได้
วัฏจักรแคลเซียม โดยมากเป็นการหมุนเวียนผ่านในรูปของแคลเซียมไฮโครเจนคาร์บอเนตไอออน และแคลเซียมคาร์บอเนตไอออนในทะเล
วัฏจักรของโลหะหนักการเปลี่ยนรูปของโลหะหนักโดยจุลลินทรีย์และพืชจะเกี่ยวข้องกับการเปลี่ยนเลขออกซิเดชันของโลหะให้มีความเป็นพิษน้อยลงหรือมากขึ้น ให้เคลื่อนที่ได้ดีขึ้นหรือน้อยลง
วัฏจักรกรดซิตริก

ภาพรวมของวัฏจักรกรดซิตริก
วัฏจักรกรดซิตริก หรือ วัฏจักรเครบส์ (อังกฤษ: Krebs' cycle) หรือ วัฏจักรกรดไตรคาร์บอกซิลิก เป็นวัฏจักรกลางในการผลิต ATP รวมทั้ง NADH + H+ และ FADH2 ที่จะเข้าสู่ปฏิกิริยาฟอสโฟรีเลชั่นเพื่อสร้าง ATP ต่อไป เกิดขึ้นบริเวณเมทริกซ์ซึ่งเป็นของเหลวในไมโทคอนเดรีย โดยมีการสลายแอซิทิลโคเอนไซม์ เอ ซึ่งจะเกิดแก๊สคาร์บอนไดออกไซด์ และเก็บพลังงานจากปฏิกิริยาดังกล่าวไว้ในรูปของ NADH FADH2 และ ATP การย่อยสลายสารอาหารใด ๆ ให้สมบูรณ์เป็นคาร์บอนไดออกไซด์และน้ำต้องเข้าวัฏจักรนี้เสมอ เป็นขั้นตอนการสร้างคาร์บอนไดออกไซด์มากที่สุดในการหายใจระดับเซลล์
ขั้นตอนของวัฏจักรกรดซิตริก

การผลิตอะเซติลโคเอ โดยเปลี่ยนไพรูเวตไปเป็นอะเซติลโคเอนไซม์ เอ ปล่อยคาร์บอนไดออกไซด์ 1 โมเลกุล
ปฏิกิริยาการออกซิเดชั่นของอะเซติลโคเอในวัฏจักรเครบส์ เกิดขึ้น 8 ขั้นตอนดังนี้
ปฏิกิริยาที่ 1 แอซิติลโคเอนไซม์ เอ จะรวมตัวกับกรดออกซาโลแอซิติกและน้ำ เป็นกรดซิตริก โดยอาศัยการเร่งการเกิดปฏิกิริยาของเอนไซม์ซิเตรตซินเทส (Citrate synthase)
ปฏิกิริยาที่ 2 กรดซิตริกสูญเสียน้ำไป และกลายเป็นกรดซิสแอคอนิติก (Cisaconitic acid) โดยอาศัยการเร่งปฏิกิริยาของเอนไซม์ซิสแอคอนิเตส (Cisaconitase) แล้วกรดซิสแอคอนิติก รวมตัวกับน้ำเปลี่ยนไปเป็นกรดไอโซซิตริก (Isocitric acid) โดยอาศัยเอนไซม์ตัวเดิม
ปฏิกิริยาที่ 3 กรดไอโซซิตริกถูกเปลี่ยนเป็นกรดแอลฟา-คีโตกลูตาริก (α-Ketoglutaric acid) ในปฏิกิริยานี้มีการสร้าง NADH + H+ จาก NAD+ และมีการดึง CO2 ออกด้วย เอนไซม์ที่เร่งปฏิกิริยาของขั้นตอนนี้คือ ไอโซซิเตรตดีไฮโดรจีเนส (Isocitrate dehydrogenase)
ปฏิกิริยาที่ 4 กรดแอลฟา-คีโตกลูตาริกจะทำปฏิกิริยากับโคเอนไซม์ เอ กลายเป็น ซักซินิลโคเอนไซม์ เอ (Succinyl CoA) ในขั้นตอนนี้มีการสร้าง CO2 และ NADH + H+ จาก NAD+ ด้วย เอนไซม์ที่ทำหน้าที่เร่งการเกิดปฏิกิริยาในขั้นตอนนี้คือ เอนไซม์แอลฟา-คีโตกลูตาเรต ดีไฮโดรจีเนส (α-Ketoglutarate dehydrogenase)
ปฏิกิริยาที่ 5 สารซักซินิลโคเอนไซม์ เอ เป็นสารที่มีพลังงานสูง เมื่อแตกตัวเป็นกรดซักซินิกจะมีการปลดปล่อยพลังงานออกมาสร้าง GTP ได้ 1 โมเลกุล (เทียบเท่า ATP 1 โมเลกุล) โดยการเร่งปฏิกิริยาของเอนไซม์ซักซินิลโอเอนไซม์ เอ ซินเทส (Succinyl CoA synthase) ปฏิกิริยานี้มีการเติม H2O จำนวน 1 โมเลกุล
ปฏิกิริยาที่ 6 กรดซักซินิกจะปล่อย 2H ให้แก่ FAD ได้เป็น FADH2 และกรดซักซินิกจะเปลี่ยนเป็นกรดฟิวมาริก (Fumaric acid) โดยมีเอนไซม์ซักซิเนตดีไฮโดรจีเนส (Succinate     dehydrogenase) เป็นตัวเร่งปฏิกิริยา
ปฏิกิริยาที่ 7 กรดฟิวมาริกถูกเติม H2O 1 โมเลกุล ได้ผลิตภัณฑ์เป็นกรดมาลิก (Malic acid) โดยมีเอนไซม์ฟิวมาเรส (Fumarase) เป็นตัวเร่งปฏิกิริยา
ปฏิกิริยาที่ 8 กรดมาลิกสูญเสีย 2H ให้แก่ NAD+ ได้ผลิตภัณฑ์เป็น  NADH + H+ และกรดออกซาโลแอซีติก โดยมีเอนไซม์มาเลตดีไฮโดรจีเนส (Malate dehydrogenase) เป็นตัวเร่งปฏิกิริยา กรดออกซาโลแอซิติกที่ได้จากปฏิกิริยาในขั้นตอนนี้จะไปรวมตัวกับแอซิติลโคเอนไซม์ เอ แล้วกลับเข้าสู่วัฏจักรเครปส์ในรอบถัด ๆ ไป
แหล่งข้อมูลอื่น

An animation of the citric acid cycle at Smith College
A video of members of The Ohio State Marching Band enacting the Krebs cycle at YouTube
Notes on citric acid cycle เก็บถาวร 2008-05-22 ที่ เวย์แบ็กแมชชีน at rahulgladwin.com
A more detailed tutorial animation เก็บถาวร 2005-06-25 ที่ เวย์แบ็กแมชชีน at johnkyrk.com
A citric-acid cycle self quiz flash applet เก็บถาวร 2008-07-06 ที่ เวย์แบ็กแมชชีน at University of Pittsburgh
The chemical logic behind the citric acid cycle เก็บถาวร 2011-05-22 ที่ เวย์แบ็กแมชชีน at ufp.pt
วัฏจักรคัลวิน

ภาพรวมของวัฏจักรคัลวิน
วัฏจักรคัลวิน (อังกฤษ: Calvin cycle) หรือ Calvin-Benson-Bassham (CBB) cycle reductive pentose phosphate cycle หรือ C3 cycle เป็นลำดับของปฏิกิริยาทางด้านชีวเคมี เกิดขึ้นในสโตรมาของคลอโรพลาสต์ บางครั้งเรียกปฏิกิริยานี้ว่าปฏิกิริยาช่วงที่ไม่ใช้แสง วัฏจักรคัลวิน เกิดเป็น 3 ขั้นตอน ดังนี้
การตรึงคาร์บอนไดออกไซด์ไปเป็น 3-ฟอสโฟกลีเซอเรต (3-PGA) โดยใช้ ไรบูโลส-1,5-บิสฟอสเฟต (RuBP) รวมตัวกับคาร์บอนไดออกไซด์ ด้วยตัวเร่ง รูบิสโค (RuBisCO) ได้เป็น 3-ฟอสโฟกลีเซอเรต 2 โมเลกุล
การเปลี่ยน 3-ฟอสโฟกลีเซอเรต ไปเป็น กลีเซอรอลดีไฮด์-3-ฟอสเฟต (G3P) โดยใช้พลังงาน ATP และ NADPH + H+ กลีเซอรอลดีไฮด์-3-ฟอสเฟต ที่ได้จะนำไปสร้างเป็นกลูโคสซึ่งจะเปลี่ยนเป็นแป้งในกรณีเป็นอาหารสะสมภายในเซลล์ หรือขนส่งไปยังเซลล์อื่นในรูปน้ำตาลซูโครส
กลีเซอรอลดีไฮด์-3-ฟอสเฟต บางส่วนถูกนำไปจัดตัวใหม่กลายเป็นไรบูโลส-1,5-บิสฟอสเฟต (คาร์บอน 5 ตัว) เพื่อนำไปตรึงคาร์บอนไดออกไซด์ในรอบใหม่ ทั้งนี้ กลีเซอรอลดีไฮด์-3-ฟอสเฟต 5 ตัว จะจัดตัวใหม่ได้เป็น ไรบูโลส-1,5-บิสฟอสเฟต 3 ตัว
แหล่งข้อมูลอื่น

Khan Academy, video introduction เก็บถาวร 2011-12-28 ที่ เวย์แบ็กแมชชีน
วัฏจักรไกลออกซีเลต

วัฏจักรไกลออกซีเลต (อังกฤษ: glyoxylate cycle) เป็นเมตาโบลิก พาทเวย์ที่สังเคราะห์คาร์โบไฮเดรตจากกรดไขมัน กระบวนการนี้สามารถพบได้ในพืช จุลชีพบางชนิด และ สัตว์มีกระดูกสันหลังบางประเภท
ความสัมพันธ์ระหว่างวัฏจักรกรดซิตริก,วัฏจักรไกลออกซีเลตและกลูโคนีโอเจนิสิส

กรดไขมันที่ถูกเก็บสะสมนั้นสามารถถูกเปลี่ยนมาเป็นพลังงานได้โดยกรดไขมันผ่านกระบวนเบต้าออกซิเดชัน (Beta oxidation)ได้อะซิเตรด (acetate) ซึ่งอะซิเตรดจะถูกเปลี่ยนให้เป็นสารอนุพันธ์ของโคเอมไซม์เอ (coenzyme A, CoA) และเข้าสู่วัฏจักรกรดซิตริก (Citric acid cycle) ได้แกสคาร์บอนไดออกไซด์ (carbondioxide) ในการบวนการดังกล่าวนี้สิ่งมีชีวิตสามารถได้รับพลังงานจากไขมัน
อย่างไรก็ตาม ในบางกรณีที่สิ่งมีชีวิตต้องการน้ำตาลเป็นจำนวนมากในการเจริญเติบโต เช่น การสร้างผนังเซลล์ สิ่งมีชีวิตสามารถสังเคราะห์น้ำตาลกลูโคสจากอะซิเตรดโดยผ่านวัฏจักรไกลออกซีเลต เริ่มจาก อะซิเตรด ถูกเปลี่ยนเป็น ซิเตรด (critrate) ถูกเปลี่ยนเป็น ไอโซซิเตรด (iso-critrate) จากนั้นไอโซซิเตรดถูกแบ่งเป็น ซักซิเนต (succinate) และ ไกลออกซีเลต (glyoxylate) ไกลออกซีเลตรวมกับอะซิติลโคเอ (acetyl-CoA) ได้เป็น มาเลต (malate) ซึ่งสามารถเปลี่ยนไปเป็น ฟอสโฟอีนอลไพรูเวต (phophoenolpyruvate) ตัวฟอสโฟอีนอลไพรูเวตเป็นสารเริ่มต้นของกระบวนการกลูโคนีโอเจนิสิส(gluconeogenesis) ดังนั้นโดยสรุปแล้วกระบวนการดังกล่าวเป็นการสังเคราะห์น้ำตาลจากกรดไขมัน
วัชรียา นวลแจ่ม

วัชรียา นวลแจ่ม (อังกฤษ: Watchareeya Nuanjam; เกิด 22 กรกฎาคม พ.ศ. 2539) เป็นนักวอลเลย์บอลหญิงในร่มชาวไทย ปัจจุบันเธอเป็นสมาชิกของทีมวอลเลย์บอลหญิงทีมชาติไทยชุดปัจจุบัน
สโมสร

สุพรีม ชลบุรี อีเทค (2011–ปัจจุบัน)
ผลงาน

สโมสร
2016 ไทยเดนมาร์คซูเปอร์ลีก –  รองชนะเลิศ, กับ สุพรีม-ชลบุรี
2016-17 ไทยแลนด์ลีก -  ชนะเลิศ กับ สุพรีม ชลบุรี อีเทค
2017 ไทยเดนมาร์คซูเปอร์ลีก -  ชนะเลิศ กับ สุพรีม ชลบุรี อีเทค
2017 ชิงแชมป์สโมสรเอเชีย -  ชนะเลิศ กับ สุพรีม ชลบุรี อีเทค
2017-18 ไทยแลนด์ลีก -  ชนะเลิศ กับ สุพรีม ชลบุรี อีเทค
2018 ไทยเดนมาร์คซูเปอร์ลีก -  ชนะเลิศ กับ สุพรีม ชลบุรี อีเทค
2018 ชิงแชมป์สโมสรเอเชีย -  ชนะเลิศ กับ สุพรีม ชลบุรี อีเทค
2018-19 ไทยแลนด์ลีก –  รองชนะเลิศ, กับ สุพรีม-ชลบุรี
2019 ไทยเดนมาร์คซูเปอร์ลีก ชนะเลิศ กับ สุพรีม ชลบุรี อีเทค
2019 ชิงแชมป์สโมสรเอเชีย2019–  รองชนะเลิศ, กับ สุพรีม-ชลบุรี
แหล่งข้อมูลอื่น

FIVB Biography เก็บถาวร 2019-03-12 ที่ เวย์แบ็กแมชชีน
วัฒนธรรมพื้นบ้าน

วัฒนธรรมพื้นบ้าน (อังกฤษ: folk culture) เป็นรูปแบบวัฒนธรรมที่กล่าวถึงรูปแบบการดำรงชีวิตของกลุ่มคนท้องถิ่น ที่แสดงถึงลักษณะของบุคคลหรือท้องถิ่นนั้น มักจะส่งผ่านต่อกันทางคำพูดมากกว่าการบันทึกเป็นลายลักษณ์อักษรไว้ วัฒนธรรมพื้นบ้านมักจะแตกต่างกันตามถิ่นที่อยู่อาศัย ซึ่งจะมีลักษณะเด่นเฉพาะตัวแตกต่างกันไป
ตัวอย่างของวัฒนธรรมพื้นบ้าน
ดนตรีลูกทุ่ง
การละเล่นไทย
ดนตรีแบปติสต์ (Baptist)
ดนตรีบลูกแกรสส์
วัฒนธรรมอินเดียนแดง
วัคซีนซับยูนิต

วัคซีนซับยูนิต (อังกฤษ: subunit vaccine) เป็นวัคซีนที่ทำด้วยส่วนประกอบของเชื้อโรคที่ทำให้ภูมิคุ้มกันตอบสนอง (คือมีสภาพเป็นแอนติเจนได้)
วัคซีนซับยูนิตไม่ได้ใช้เชื้อโรคทั้งตัวซึ่งไม่เหมือนกับวัคซีนเชื้อลดฤทธิ์ (attenuated vaccine) หรือวัคซีนเชื้อตาย (inactivated vaccine) แต่ใช้เพียงส่วนของเชื้อโรคซึ่งทำให้ภูมิคุ้มกันตอบสนอง ส่วนต่าง ๆ เช่น โปรตีน พอลิแซ็กคาไรด์
หรือเพปไทด์
เพราะวัคซีนไม่มีส่วนที่ "ยังมีชีวิต" อยู่ของเชื้อโรค จึงไม่เสี่ยงก่อโรค ปลอดภัย และคงสภาพได้ดีกว่าวัคซีนที่ใช้เชื้อโรคทั้งตัว (เช่น วัคซีนเชื้อลดฤทธิ์และวัคซีนเชื้อตาย)
ข้อดีอื่น ๆ รวมทั้งเป็นเทคโนโลยีที่ได้ใช้มานานแล้วและเหมาะใช้กับบุคคลที่มีภูมิคุ้มกันบกพร่อง
ข้อเสียรวมทั้งการผลิตซับซ้อนกว่าวัคซีนบางชนิด (เช่น วัคซีนอาร์เอ็นเอ) อาจต้องเติมยาเสริม (adjuvant) หรืออาจจะต้องให้วัคซีนบูสต์ และต้องหาส่วนประกอบผสมจากเชื้อโรคเพื่อให้ก่อภูมิคุ้มกันได้ดีสุด
กลไก

วัคซีนซับยูนิตมีส่วนประกอบจากเชื้อโรค เช่น โปรตีนหรือพอลิแซ็กคาไรด์ โดยต้องเลือกส่วนประกอบผสมมาอย่างดีเพื่อก่อภูมิคุ้มกันที่ดีและสามารถกันโรคได้
เพราะภูมิคุ้มกันมีปฏิสัมพันธ์อย่างจำกัดกับเชื้อโรค โอกาสเสี่ยงผลข้างเคียงจึงน้อยกว่า
วัคซีนที่มีประสิทธิภาพย่อมก่อการตอบสนองของภูมิคุ้มกันต่อเชื้อโรคและทำให้ระบบภูมิคุ้มกันจำโรคได้ ดังนั้น เมื่อติดโรคในอนาคต ก็จะทำให้ตอบสนองต่อเชื้อโรคได้อย่างรวดเร็ว
ข้อเสียอย่างหนึ่งก็คือส่วนประกอบของเชื้อโรคที่มีสภาพเป็นแอนติเจนอาจไม่มีรูปแบบทางโมเลกุลของเชื้อโรค (pathogen-associated molecular pattern) ซึ่งสามัญในเชื้อโรคกลุ่มหนึ่ง
เป็นโครงสร้างที่เซลล์ภูมิคุ้มกันจัดว่าเป็นสัญญาณอันตราย ดังนั้น เมื่อไม่มี การตอบสนองของภูมิคุ้มกันจึงอ่อนกว่า
ข้อเสียอีกอย่างก็คือ แอนติเจนเหล่านี้ไม่ทำให้เซลล์ติดเชื้อ ดังนั้น ภูมิคุ้มกันที่ก่อจึงอาจเกิดเพียงในน้ำเหลือง คือก่อแอนติบอดี แต่ไม่ก่อการตอบสนองของเซลล์ ภูมิจึงอาจอ่อนกว่าที่วัคซีนชนิดอื่น ๆ ทำให้เกิด
เพื่อเพิ่มภูมิคุ้มกัน จึงอาจต้องเติมยาเสริม (adjuvant) หรือต้องให้วัคซีนบูสต์ (booster dose)
ชนิด

| ชนิด 	 | ความย่อ 	 | ตัวอย่าง |
| --- | --- | --- |
| โปรตีนซับยูนิต  | มีโปรตีนโดยเฉพาะ ๆ จากเชื้อโรค (ไวรัสหรือแบคทีเรีย) 	 | วัคซีนตับอักเสบบี, วัคซีนป้องกันโรคไอกรน |
| พอลิแซ็กคาไรด์  | มีโซ่พอลิแซ็กคาไรด์ (โมเลกุลน้ำตาล) จากแคปซูลหุ้มเชื้อโรค เช่น ผนังเซลล์ของแบคทีเรียบางชนิด 	 | วัคซีนพอลิแซ็กคาไรด์สำหรับโรคติดเชื้อนิวโมคอคคัส, วัคซีนไข้กาฬหลังแอ่นซึ่งป้องกันโรคจากแบคทีเรีย Neisseria meningitidis กลุ่ม A, C, W-135, แล Y |
| คอนจูเกต  | มีโซ่พอลิแซ็กคาไรด์ซึ่งเชื่อมกับโปรตีนพาหะ (carrier protein) เช่น ทอกซอยด์ของเชื้อโรคคอตีบหรือของเชื้อโรคบาดทะยัก เพื่อเพิ่มการตอบสนองของภูมิคุ้มกัน 	 | วัคซีนคอนจูเกตสำหรับโรคติดเชื้อนิวโมคอคคัส, วัคซีนคอนจูเกตสำหรับเชื้อฮีโมฟิลุส อินฟลูเอนซา ชนิดบี, วัคซีนคอนจูเกตสำหรับไข้กาฬหลังแอ่น |
ข้อดี

วัคซีนไม่เสี่ยงก่อโรคที่มุ่งจะป้องกัน
ปลอดภัยสำหรับผู้มีภูมิคุ้มกันบกพร่อง
คงสภาพได้ดีในสิ่งแวดล้อมต่าง ๆ (เช่น ทนอุณหภูมิต่าง ๆ ทนแสง ทนความชื้น)
ข้อเสีย

ก่อภูมิคุ้มกันน้อยกว่าเทียบกับวัคซีนเชื้อลดฤทธิ์
จึงอาจต้องเติมยาเสริม
มักต้องให้วัคซีนหลายครั้งเพื่อให้มีภูมิคุ้มกันในระยะยาว
ไม่ง่ายในการแยกหาส่วนผสมแอนติเจนโดยเฉพาะ ๆ เพื่อก่อภูมิคุ้มกันที่ได้ผล
เชิงอรรถและอ้างอิง

1 2 3 4 5  
"Module 2 - Subunit vaccines". WHO Vaccine Safety Basics e-learning course. เก็บจากแหล่งเดิมเมื่อ 2021-08-08.
1 2 3 4 5 6 7  
"What are protein subunit vaccines and how could they be used against COVID-19?". GAVI. เก็บจากแหล่งเดิมเมื่อ 2021-08-17.
1 2 3 4  
Baxter, D (December 2007). "Active and passive immunity, vaccine types, excipients and licensing". Occupational Medicine. 57 (8): 552–56. doi:10.1093/occmed/kqm110. PMID 18045976.
1 2 3 4  
Moyle, PM; Toth, I (March 2013). "Modern subunit vaccines: development, components, and research opportunities". ChemMedChem. 8 (3): 360–76. doi:10.1002/cmdc.201200487. PMID 23316023. S2CID 205647062.
1 2 3  Vartak, A; Sucheck, SJ (April 2016). "Recent Advances in Subunit Vaccine Carriers". Vaccines. 4 (2): 12. doi:10.3390/vaccines4020012. PMC 4931629. PMID 27104575.
วัฏจักรราชวงศ์

วัฏจักรราชวงศ์ (อังกฤษ: Dynastic cycle; จีนตัวเต็ม: 朝代循環; จีนตัวย่อ: 朝代循环; พินอิน: Cháodài Xúnhuán) เป็นปรัชญาการเมืองที่สำคัญในประวัติศาสตร์จีน ทฤษฎีนี้ระบุว่า แต่ละราชวงศ์ของจีนก้าวขึ้นถึงจุดสูงสุดทางการเมือง วัฒนธรรม และวัฒนธรรม จากนั้นจึงเสื่อมถอยเนื่องจากการเสื่อมถอยทางศีลธรรม สูญเสียอาณัติแห่งสวรรค์และล่มสลาย หลังจากนั้นราชวงศ์ใหม่จึงมาแทนที่ราชวงศ์เดิม วัฏจักรนี้เกิดขึ้นใหม่ซ้ำ ๆ ตามรูปแบบที่จำเจ
วัฏจักรนี้เป็นความต่อเนื่องของประวัติศาสตร์จีนตั้งแต่สมัยแรกจนถึงปัจจุบัน โดยดูจากการสืบราชบัลลังก์หรือราชวงศ์ แสดงว่ามีการพัฒนาขั้นพื้นฐานหรือการเปลี่ยนแปลงโครงสร้างทางสังคมหรือเศรษฐกิจเพียงเล็กน้อย John K. Fairbank เขียนแสดงความสงสัยของนักประวัติศาสตร์หลายคนว่า "แนวคิดวัฏจักรราชวงศ์... เป็นอุปสรรคสำคัญต่อการทำความเข้าใจการเปลี่ยนแปลงขั้นพื้นฐานของประวัติศาสตร์จีน"
วัฏจักร

รายละเอียดวัฏจักรเป็นไปดังนี้:
ผู้นำใหม่ก่อตั้งราชวงศ์ใหม่ และได้รับอาณัติแห่งสวรรค์
จีนภายใต้ราชวงศ์ใหม่ประสบกับความเจริญรุ่งเรือง
ประชากรเพิ่มขึ้น
การทุจริตในราชสำนักรุนแรงขึ้น และจักรวรรดิเริ่มเสื่อมถอยและไม่มั่นคง
ภัยธรรมชาติกวาดล้างที่ดินทำกิน โดยปกติภัยพิบัติจะไม่เป็นปัญหา อย่างไรก็ตาม ถ้าเกิดพร้อมกับการทุจริตและประชากรล้น จะก่อให้เกิดทุพภิกขภัย
ทุพภิกขภัยทำให้ประชากรก่อกบฏและตามมาด้วยสงครามกลางเมือง
ผู้นำสูญเสียอาณัติแห่งสวรรค์
ประชากรลดลงเนื่องจากความรุนแรง
จีนเข้าสู่สมัยรณรัฐ
หนึ่งรัฐได้รับชัยชนะ
รัฐนั้นจัดตั้งจักรวรรดิใหม่
จักรวรรดิได้รับอาณัติแห่งสวรรค์
แหล่งข้อมูลอื่น

Secular Cycles and Millennial Trends
วอลเลย์บอลเวิลด์กรังด์ปรีซ์

| --- | --- |

กีฬา: วอลเลย์บอล
ก่อตั้ง: ค.ศ. 1993
ยุบ: ค.ศ. 2017
แทนที่โดย: เนชันส์ลีก แชลเลนเจอร์คัพ
จำนวนทีม: 12 ทีมในดิวิชัน 1 12 ทีมในดิวิชัน 2 8 ทีมในดิวิชัน 3
ทวีป: นานาชาติ (FIVB)
ทีมชนะเลิศล่าสุด:  บราซิล (สมัยที่ 12)
ทีมชนะเลิศสูงสุด:  บราซิล (12 สมัย)
วอลเลย์บอลเวิลด์กรังปรีซ์ (อังกฤษ: FIVB Volleyball World Grand Prix) เป็นการแข่งวอลเลย์บอลหญิง มีการจัดการแข่งขันเป็นประจำทุกปี การแข่งขันเริ่มครั้งแรกในปี ค.ศ. 1993 การแข่งขันสำหรับผู้ชายเรียกว่าเวิลด์ลีก
ในปี ค.ศ. 2018 เวิลด์กรังด์ปรีซ์ถูกแทนที่โดยรายการใหม่ ในชื่อ วอลเลย์บอลหญิงเนชันส์ลีก และแชลเลนเจอร์คัพ